# Julie Delpy

Julie Delpy (París, 21 de desembre de 1969) és una actriu, guionista, directora i cantautora francesa i estatunidenca. Debutà el 1985 amb catorze anys amb el director Jean-Luc Godard en la pel·lícula Détective. Va protagonitzar la segona pel·lícula Tres colors: Blanc de la trilogia de Krzysztof Kieslowski. Coprotagonista amb Ethan Hawke en Abans de l'alba del director Richard Linklater i en les dues seqüeles posteriors, Abans de la posta i Abans del capvespre, on també participà com a coguionista. A més d'actriu i guionista també ha dirigit films com 2 Days in Paris i L'Skylab.

## Biografia

Filla de director de teatre i actriu de cinema i teatre d'avantguarda, des de petita ja estava exposada en el món de les arts escèniques.
Delpy va debutar encara adolescent en el film Détective del director Jean-Luc Godard. Posteriorment va participar en un paper curt, però intens en la pel·lícula Mauvais sang de Leos Carax, protagonitzada per Michel Piccoli i Juliette Binoche. La jove actriu va tenir el seu primer paper protagonista dos anys més tard com a personatge principal a La Passion Béatrice de Bertrand Tavernier. Va ser el director polonés Krzysztof Kieslowski qui la revelà amb la seva trilogia i obra fonamental (blau, blanc, vermell), amb el paper de Dominique, protagonista en Tres colors: Blanc, i l'animà a seguir estudis de cinema a la Universitat de Nova York.
El 1995 va rodar la comèdia dramàtica Abans de l'alba amb el director nord-americà Richard Linklater. El 2004, Delpy i Hawke van tornar a fer equip amb Linklater per a la seqüela Abans de la posta, una pel·lícula on també van ser guionistes junt amb el director. Nou anys després, en Abans del capvespre (2013) Jesse i Céline, els personatges de la trilogia, ja són parella i passen les seves vacances a Grècia amb les seves dues filles petites. En aquest film Delpy fou nominada a millor actriu pels Globus d'Or 2014.
El 2007 va escriure, dirigir, protagonitzar i compondre tema musical a la comèdia romàntica 2 Days in Paris, amb una parella formada per una noia francesa i un jove nord-americà. La cinta va tenir la seva continuació traslladant-se a Nova York en 2 Days in New York (2012).
A la comèdia l'Skylap (2011), pel·lícula que dirigeix, protagonitza i escriu, Delpy relata un cap de setmana d'una família a la Bretanya dels setanta, és en part una història autobiogràfica. La naturalitat del film la va fer mereixedora del Premi Especial del Jurat en el Festival de Sant Sebastià del 2012.

## Filmografia i premis
### Com a cineasta

| Any | Títol | Acreditada com... | Acreditada com... | Acreditada com... | Acreditada com... | Annotacions |
| Any | Títol | Directora | Guionista | Productora | Compositora | Annotacions |
| 1995 | Blah Blah Blah | Sí | Sí | No | No | Curtmetratge |
| 1995 | Abans de l'alba | No | Sí | No | No | Sense acreditar. També actriu protagonista. |
| 2002 | Looking for Jimmy | Sí | Sí | Sí | No | Curtmetratge |
| 2004 | Abans de la posta | No | Sí | No | No | Nominada − Oscar al millor guió adaptat També actriu protagonista. |
| 2007 | 2 Days in Paris | Sí | Sí | Sí | Sí | També actriu protagonista. |
| 2009 | The Countess | Sí | Sí | Sí | Sí | També actriu protagonista. |
| 2011 | L'Skylab | Sí | No | Sí | | També actriu secundària. |
| 2012 | 2 Days in New York | Sí | Sí | Sí | Sí | També actriu protagonista. |
| 2013 | Abans del capvespre | No | Sí | No | No | Nominada − Oscar al millor guió adaptat També actriu protagonista |
| 2015 | Lolo | Sí | Sí | No | No | També actriu protagonista. |
| 2019 | My Zoe | Sí | Sí | Sí | No | També actriu protagonista. |
| 2021 | On the Verge | Sí | Sí | Sí | No | Guionista i productora de 12 episodis. Directora del 1x01, 1x02, 1x03, 1x11 i 1x12 També actriu protagonista. |

### Com a actriu

| Any | Títol | Paper | Notes |
| 1978 | Guerres civiles en France | | En els crèdits com Julie Pillet Episodi La semaine sanglante |
| 1982 | Niveau moins trois | | Curt |
| 1985 | Classique | | Curt |
| 1985 | Détective | Noia llesta | |
| 1985 | L'amour ou presque | Melie | |
| 1986 | Mauvais sang | Lise | Nominada − César a la millor esperança femenina |
| 1987 | La Passion Béatrice | Béatrice de Cortemart | Nominada − César a la millor esperança femenina |
| 1987 | King Lear | Virginia | |
| 1988 | L'autre nuit | Marie | |
| 1989 | The Dark Night | Verge Maria | |
| 1989 | Trouble | | Curt |
| 1990 | Europa Europa | Leni | |
| 1991 | Les dents de ma mère | Julie | Curt |
| 1991 | Homo faber | Sabeth | Nominada − Premi Cine Europeu a la millor actriu |
| 1992 | Warszawa: any 5703 | Fryda | |
| 1993 | Els tres mosqueters (The Three Musketeers) | Constance | |
| 1993 | Younger and Younger | Melodie | |
| 1993 | Killing Zoe | Zoe | |
| 1993 | Tres colors: Blau | Dominique | |
| 1994 | Tres colors: Blanc | Dominique | |
| 1994 | Tres colors: Vermell | Dominique | |
| 1995 | Abans de l'alba | Céline | |
| 1996 | Tykho Moon | Lena | |
| 1997 | Les mille merveilles de l'univers | Eva Purpur | |
| 1997 | An American Werewolf in Paris | Serafine Pigot | |
| 1998 | The Treat | Francesca | |
| 1998 | L.A. Without a Map | Julie | |
| 1998 | Crime and Punishment | Sonia | Telefilm |
| 1999 | The Passion of Ayn Rand | Barbara Branden | Telefilm |
| 1999 | But I'm a Cheerleader | Lipstick Lesbian | |
| 2000 | Sand | Lill | |
| 2001 | MacArthur Park | Wendy | |
| 2001 | Waking Life | Céline | |
| 2001 | Beginner's Luck | Anya | |
| 2001 | ER | Nicole | Sèrie TV, 7 episodis |
| 2002 | Villa des roses | Louise Creteur | |
| 2002 | Looking for Jimmy | Al | També directora, guionista i productora |
| 2003 | Notting Hill Anxiety Festival | Charlotte | Curt |
| 2004 | Abans de la posta | Céline | Actriu i guionista San Francisco Film Critics Circle Award for Best Actress Nominada − Oscar al millor guió adaptat |
| 2004 | Frankenstein | Caroline Frankenstein | Minisèrie |
| 2005 | Broken Flowers | Sherry | |
| 2006 | The Legend of Lucy Keyes | Jeanne Cooley | |
| 2006 | The Hoax | Nina van Pallandt | |
| 2006 | Guilty Hearts | Charlotte | |
| 2007 | The Air I Breathe | Gina | |
| 2007 | 2 Days in Paris | Marion | Actriu, directora, guionista i productora Nominada − César al millor guió original o adaptació Nominada − Premi Cine Europeu a la millor pel·lícula |
| 2009 | The Countess | Erzsébet Báthory | Actriu, directora, guionista i productora |
| 2011 | L'Skylab | Anna | Actriu, directora i guionista Premi Especial del Jurat. Festival Internacional de Cinema de Sant Sebastià |
| 2012 | 2 Days in New York | Marion | Actriu, directora, guionista i productora |
| 2013 | Abans del capvespre | Céline | Actriu, coguionista Boston Online Film Critics Association Awards al millor guió Women Film Critics Circle Awards a la millor guionista Nominada − Oscar al millor guió adaptat Nominació − Globus d'Or a la millor actriu musical o còmica |
| 2015 | Lolo | Violette | També directora |
| 2015 | Avengers: Age of Ultron | Madame B | |
| 2016 | Wiener-Dog | Dina |
| 2017 | The Bachelors | Carine |
| 2018 | Burning Shadow | Mrs. Looper |
| 2019 | My Zoe | Isabelle | |
| 2021 | On the verge | Justine | 12 episodis. |

## Referències

* ↑ «Julie Delpy. Biography» (en anglès). New York Times. [Consulta: 7 febrer 2015].
* ↑ Brockes, Emma. «Julie Delpy: 'Hollywood hates me – but I don't care'» (en anglès). The Guardian, 11-05-2012. [Consulta: 7 febrer 2015].
* ↑ Gallot, Clémentine. «Le démon de minuit de Julie Delpy» (en francès). Le Monde, 21-06-2013. [Consulta: 8 febrer 2015].
* ↑ «Julie Delpy, Keeping It Real In '2 Days In New York'» (en anglès). NPR, 14-08-2014. [Consulta: 8 febrer 2015].
* ↑ Roca, Xavier. «Vida de família». El puntavui, 27-07-2012. [Consulta: 8 febrer 2015].
* ↑ «Pel·lícules: Tres colors: Blanc». És a dir. Portal lingüístic de la CCMA. [Consulta: 7 febrer 2015].
* ↑ «Pel·lícules: L'Skylab». És a dir. Portal lingüístic de la CCMA. [Consulta: 7 febrer 2015].
* ↑ «Abans del capvespre». És a dir, portal lingüístic de la CCMA. [Consulta: 7 febrer 2015].
* ↑ «Boston Oline Film Critics» (en anglès). [Consulta: 7 febrer 2015].
* ↑ «WFCC awards 2013» (en anglès). [Consulta: 7 febrer 2015].